**Tabloul toamnei tale**

*Caprar Florin*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Admir acum tabloul toamnei tale,

O strălucire ești în fondul arămiu,

Te-ai stins ușor cu-a florilor petale

Si-ai renăscut în dansul frunzelor, târziu.

E-un vals al frunzelor spre seară,

Ce-n zborul lin îmi bat încet la geam,

Un vals ce îl dansam odinioară,

Cândva, când...frunze mai eram,

Cândva când pe același firav ram,

In tonuri calde dulci și cristaline,

Dansam, cântam, visam și ne iubeam...

Acele vremuri au trecut, știu bine,

Dar eu privesc și azi a lor valsare,

Cu fiecare frunză eu mai sper

Să-ți prind imaculata transformare

Din frunză-n fulg de nea... ori înger

Căprar Florin